**ELEMENTI VREDNOVANJA I OCJENJIVANJA**

**Nastavni predmet: POLITIKA I GOSPODARSTVO**

1. *usvojenost temeljnih koncepata političke i ekonomske pismenosti*
2. *vještina primjene naučenih koncepata*

**Nastavni predmet: SOCIOLOGIJA**

1.*usvojenost znanja*

*2.razvoj vještina*

Nastavnici su obvezni sustavno i redovito pratiti, procjenivati i evidentirati učenička postignuća.

Navedeni elementi vrednovanja su jednakovrijedni pri određivanju zaključne ocjene koja predstavlja sumarnu procjenu usvojenosti odgojno-obrazovnih postignuća učenika.

Prvi element vrednovanja usvojenost temeljnih kocepata (PiG) i usvojenost znanja (Sociologija) odnosi se na razine postignuća učenika: zadovoljava (prepoznavanje, definiranje, nabrajanje, navođenje, uočavanje..), dobro (opisivanje, objašnjavanje, povezivanje, razlikovanje,..), vrlo dobro (uspoređivanje, objašnjavanje na zadanim primjerima,...), iznimno (analiziranje, samostalni primjeri, kritičko propitivanje /ispitivanje, objašnjavanje na vlastitim primjerima,...).

Drugi element vještine primjene i razvoj vještina odnosi se na primjenu naučenih znanja/naučenih konepata na različitim tehnikama vrednovanja (koje su navedene niže u tekstu), na primjer, vještina, analize, vještina raspravljanja, vještina argumnetiranja, vještina komuniciranja, prezetacijske vještine i dr.

Načini vrednovanja su sumativno i formativno.

Sumativno vrednovanje odnosi se na donošenje ukupne, završne i zaključne ocjene nakon određene cjeline/razdoblja usmenim ili pisanim ili nekim drugim odabranim načinom provjere učenikovih postignuća (testiranja znanja).

Cilj formativnog vrednovanja je utjecati na razvoj znanja i vještina na način da se učenici motiviraju, korigiraju i usavršavaju. Obveza nastavnika je kontinuirano praćenje, opisno i kvalitativno procjenjivanje koje je vidljivo u bilješkama o učeniku, a nudi povratne informacije o učenju i rezultatima učenja.

Preporučljivi tehnike vrednovanja učeničkih postignuća (osim klasičnih usmenih i pisanih provjera) jesu pisanje eseja, izrada plakata, računalnih prezentacija i multimedijskih/digitalnih sadržaja, diskusija, debata, intervju, simulacije, projektni rad, učeničke mape, mini istrižavanje i dr.

Ovisno o izboru zadataka koji se očekuju od učenika i o izboru tehnika i metoda vrednovanja, učenik može biti ocijenjen iz oba elementa. Preporuča se kriterijska razrada zadataka kojom se jasno određuju očekivanja od učenika (izrada bodovne ljestvice) i ovisno o odabranoj tehnici i metodi vrednovanja, neki od kriterija mogu biti: poznavanje i razumijevanje zadanih pojmova, primjena zadanih pojmova i povezanost s obrađenom temom, opseg i dubina istraženosti teme na zadanim izvorima, jasnoća, inovativnost i kreativnost prikazanih grafičkih rješenja, elokventnost i komunikacijske sposobnosti pri izlaganju, samostalnost u radu i sl.

Zaključna ocjena na kraju godine je rezultat i sumativnog i formativnog vrednovanja. Ocjena ne mora biti rezultat aritmetičke sredine svih brojčanih ocjena.

Također, nastavnik je obvezan upoznati učenike s elementima vrednovanja i pravilima vezanima uz nastavni predmet na prvom nastavnom satu na početku nastavne godine.